**д-р Борка Тушевска[[1]](#footnote-1)**

**ПРИМЕНА НА МЕНИЧНИТЕ ПРАВИЛА ВРЗ ТОВАРНИТЕ ЛИСТОВИ**

***Вовед***

Предмет на анализа и елаборација во овој труд е прашањето за примена на меничните правила врз товарните листови издадени во домашниот, особено во меѓународниот транспорт. Товарните листови претставуваат исклучително битен инструмент во транспортот, и воопшто во трговијата. Брзиот и масовен промет на стоки, како и учеството на бројните субјекти во низата транспортни маршрути, им дадоа особено значење на товарните листови во глобалниот транспорт. Експанзијата на товарните листови и нивната повеќе страна функција во прометот, наметнаа бројни и разновидни прашања за анализа. Од нив особено комплексно и значајно е прашањето за***преносот на правата инкорпорирани во товарните листови.***

Иако законските одредби манифестираат компатибилна и симплифицирана примена на меничните правила, анализите покажуваат поинаква фактичка состојба. Попрецизно кажано, покажуваат дека не постои докрај дефиниран режим на примена, кој што соодветствува на реалната/фактичката состојба на полето на транспортните услуги.

**Клучни зборови*:*** *Товарен лист, Коносман, Меница, Индосамент, Цесија,*

**Кратенки***: К/тл – Коносман/Товарен лист, ЗМ – Закон за меница, ЗДППС - Закон за договорите за превоз во патниот сообраќај, ЗДПДС - Закон за договорите за превоз во друмскиот сообраќај, ЗОО - Закон за облигационите односи, ЗДПЖС - Закон за договорите за превоз во железничкиот сообраќај.*

***Заклучок:***

Проучувањето на прашањето за примената на меничните правила врз преносот к/тл не наведе на заклучокот дека компатибилност на решенијата постои единствено кога станува збор за сопственичка меница. Ова становиште го прифаќаме со резерва од аспект на тоа дека на полето на транспортот секогаш постојат три субјекти/учесници во односот. Попрецизно, дека невозможно е превозникот да издаде к/тл и самиот да се обврзе на одредена работа. Компатибилност постои во делот на регресот каде изрично е утврдено дека правилата за регрес не се применуваат на к/тл. Разликата се базира на **концептот на супсидијарна солидарност пасивна одговорност кај меницата**. Дури и во услови на модернизиран транспорт и појава на 3PL и 4PL логистички оператори, останува примената на граѓанско правниот концепт на одговорност.

1. *Авторот е доцент на Правен факултет при Универзитетот „Гоце Делчев“ – Штип*. [↑](#footnote-ref-1)